મહેસાણા એલસીબીનાં પીએસઆઈ વાય.જે.રાઠોડ તેમજ સ્ટાફનાં માણસો હીરાજી, ચેતનકુમાર, રાજેન્દ્રસિંહ, મહેન્દ્રકુમાર, નીલેશકુમાર, રશ્મેન્દ્રસિંહ અને તાલુકા પીઆઈ જે.એ.બારોટ તેમજ સ્ટાફનાં માણસો નરેશકુમાર અને પિયુષકુમારને મળેલી ખાનગી બાતમીનાં આધારે સોમવારે મોડી રાત્રે રામપુરા ચોકડી પર વાહન ચેકીંગ કરતાં હતા તે દરમિયાન પાલાવાસણા ચોકડી તરફથી આવી રહેલાં RJ-31 GA-1209 નંબરનાં ટ્રેલરને રોકીને તપાસ કરતાં તેમાં બટાટાની ગુણીઓ ભરેલી હતી.બટાટાની ગુણીઓ હટાવાતાં તેમાંથી વિદેશી દારૂની પેટીઓ જોવા મળી હતી.તેથી રાજસ્થાનનાં ઝાલોર જિલ્લાનાં ચિતલવાના તાલુકાનાં કુંડકી ગામનાં ભીખારામ ધીમારામ બિશ્નોઈ નામનાં ડ્રાઈવરની ધરપકડ કરીને ટ્રેલર તાલુકા પોલીસ સ્ટેશને લઈ જવાયુ હતું.